Suchinthana/ta-wikipedia huggingface dataset:
கோ 2

கோ 2 (KO 2) என்பது 2016ம் ஆண்டு சரத் மாண்டவா இயக்கத்தில் வெளியான தமிழ் மொழி அரசியல் திரைப்படம் ஆகும். இப்படத்தை எல்ரெட் குமார் தயாரித்துள்ளார், இதில் பாபி சிம்ஹா மற்றும் நிக்கி கல்ரானி நடித்துள்ளனர், அதே நேரத்தில் பிரகாஷ் ராஜ் தனது முதல் படத்திலிருந்து மீண்டும் நடிக்க, பாலா சரவணன், இளவரசு, ஜான் விஜய் ஆகியோர் துணை வேடங்களில் நடித்துள்ளனர். ரிச்சர்ட் கெவின் படத்தொகுப்பு செய்ய, லியோன் ஜேம்ஸ் இசையமைத்துள்ளார்.

அரசியலைத் தவறாகப் பயன்படுத்தும் ஒருவரை ஊடகத்தில் உள்ள ஒருவர் தண்டிப்பது இதன் மையக் கரு. இப்படம் 2014 ஆம் ஆண்டு ரோஹித் நடிப்பில் வெளியான 'பிரதிநிதி' என்ற தெலுங்கு மொழி படத்தின் மறு ஆக்கம் ஆகும். 2011 ஆம் ஆண்டு வெளிவந்த வெற்றிகரமான திரைப்படமான கோ படத்தின் தொடர்ச்சியாக ஏப்ரல் 2016 இல் வெளியிட திட்டமிடப்பட்டது ஆனால் 13 மே 2016 அன்று வெளியிடப்பட்டது.

கதைச்சுருக்கம் 
சாமானிய மனிதனான குமரன்(பாபி சிம்ஹா) தமிழ்நாட்டின் முதலமைச்சரான யோகேஸ்வரனை (பிரகாஷ் ராஜ்) கடத்திவிடுகின்றார். இதனை விசாரிக்க உள்துறை அமைச்சரான தில்லைநாயகம்(இளவரசு) ஆய்வாளர் சந்தனபாண்டியனை (ஜான் விஜய்) நியமிக்கின்றார்.  சமூக சேவகரான குமாரசாமி (நாசர்), மற்றும் அவரது மகனையும் தன் அரசியல் சுயலாபத்திற்காக கொலை செய்த தில்லைநாயகத்தை பலிவாங்க முதலமைச்சரைக் கடத்துகிறார். மந்திரி மகன் பாலா (பாலா சரவணன்) உதவியுடன் தமிழக முதல்வர் பிரகாஷ்ராஜை கடத்தி வைத்துக் கொண்டு , தன் கோரிக்கைகளை காவல் அதிகாரிகளிடம் வைக்கிறார்.  முதல்வரை மீட்கும் பொறுப்பு போலீஸிடமிருந்து என்.எஸ்.ஜி. கைக்கு மாறுகிறது. பின் இவரது கோரிக்கைகள் நிறைவேறியதா என்பது மீதிக் கதை.

நடிகர்கள் 
 [பாபி சிம்ஹா]] - குமரன்
 பிரகாஷ் ராஜ் - முதலமைச்சர் யோகேஸ்வரன்
 நிக்கி கல்ரானி - பிரியதர்ஷினி
 ஜான் விஜய் - காவல் ஆணையர் சந்தான பாண்டியன்
 பாலா சரவணன் - பாலா
 மயில்சாமி 
 நாசர் - குமாரசாமி
 கருணாகரன் - குமரன்
 இளவரசு - உள்துறை அமைச்சர் தில்லைநாயகம்
 பரத் ரெட்டி - ஏசிபி அறிவழகன்
 ரேஷ்மா பசுபுலேட்டி - ஷோபனா
 கிரேன் மனோகர்
 கௌதம்
 ரவி வெங்கட்ராமன்
 ஷான் - கிஷோர்

விமர்சனம் 
 சமயம் - "கோ ''அளவிற்கு ரசிகனை "கோ - 2'' வும் கொண்டாட வைக்கிறது. 
 தினமலர் - "கோ ''அளவிற்கு ரசிகனை "கோ - 2''  ஓடும் திரையரங்குக்கு கோ டூ என கொண்டு வருவது நிச்சயம். 
 தி இந்து - பாபி சிம்ஹா கதாபாத்திரத்திலும் மேலும் மெனக்கெட்டிருந்தால் ‘கோ 2’ இந்தப் பரபரப்பான அரசியல் சூழ்நிலையில் பட்டையைக் கிளப்பியிருக்கும்.﻿﻿﻿﻿﻿﻿

மேற்கோள்கள்

வெளி இணைப்புகள் 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
பெருநாள் தொழுகை

பெருநாள் தொழுகைகள் ஸலாத்துல் ஈத் () மற்றும் Șālat al-’Īdayn ( "இரு பெருநாட்களின் தொழுகை") என்றும் அறியப்படுவது, இஸ்லாமிய இரண்டு  பெருநாள் தினங்களிலும் பாரம்பரியமாக திறந்த வெளியில் அல்லது தொழுகை நடைபெறும் இடங்களில் நடத்தப்படும் சிறப்புத் தொழுகைகளாகும். இரண்டு பெருநாள் தினங்களிலும் நடைபெறும் சிறப்புத் தொழுகைகளாவன:

 ஈதுல் ஃபித்ர் (), இஸ்லாமிய மாதமான ஷவ்வால் மாதத்தின் முதல் நாளன்று அதாவது, ரமலான்மாதத்தில் நொன்பு நோற்ற பின்பு கொண்டாடப்படும்.
 ஈதுல் அழ்ஹா (),  துல் ஹஜ் மாத்ச்ம் பத்தாம் நாள் அதாவது அரபாவுக்கு அடுத்த தினம் கொண்டாடப்படும்.

பெயர் வேறுபாடுகள்

மேலும் பார்க்கவும்

மேற்கோள்கள்

 ஈதுல் ஃபித்ர்
 ஈதுல் அழ்ஹா
இசுலாமியப் புனித நாட்கள்
பர்வீன் பாபி

பர்வீன் பாபி (Parveen Babi)  (4 ஏப்ரல் 1954 – 20 ஜனவரி 2005) ஓர் இந்தியத் திரைப்பட நடிகை, வடிவழகி மற்றும் உட்புற வடிவமைப்பாளர் ஆவார். இவரின் திரைபடங்கள் வணிகரீதியில் வெற்றி பெற்றுள்ளன.

1970 களின் ஆரம்பத்திலும் 1980 ஆம் ஆண்டுகளின் தொடக்கத்திலும், "தீவார்", "அமர் அக்பர் அந்தோணி" , "நமக் ஹலால்" , "சுஹாக்" மற்றும் "ஷான்" போன்ற பிரபலமான படங்களில் நடித்ததன் மூலம் பரவலாக அறியப்படுகிறார். இந்தி சினிமா வரலாற்றில் மிகவும் கவர்ச்சியான நடிகைகளில் ஒன்றாக கருதப்பட்டவர். பர்வீன் பாபி அவரின் காலத்தில் அதிக சம்பளம் பெறுபவராக இருந்தார். 1973-1990 க்கு இடையில் இவர் தீவிரமாக திரையில் தோன்றினார்.  இரண்டு தசாப்தங்களாக வாழ்ந்த ஒரு வாழ்க்கையில், பாபி பல்வேறு வகையான 50க்கும் மேற்பட்ட இந்தி படங்களில் தோன்றினார். பர்வீன் பாபி 1973 ஆம் ஆண்டில் "சரித்திரா" படத்தில் அறிமுகமாகி, விரைவில் ஒரு வெற்றிகரமான நடிகையாக , அவரது சமகாலத்திய நடிகையான சீனத் அமான் போலவே புகழ் பெற்றார். "டைம்" பத்திரிகையின் அட்டையில் தோன்றிய முதல் இந்தியர் பர்வீன் பாபி ஆவார். இவர் நடித்திருந்த மொத்த படங்களில் நடிகர் அமிதாப் பச்சனுடன் 12 படங்களில் தோன்றியுள்ளார்.

அவரது கடைசி படம் "இராடாக்குப்" பிறகு, பர்வீன் பாபி  நடிப்பதில் இருந்து ஓய்வு பெற்ற பின் அமெரிக்க குடியுரிமை பெற்றார். இவர் திருமணம் செய்து கொள்ளவில்லை என்றாலும், கபீர் பேடி, அமிதாப் பச்சன், டேனி டென்சோங்கா மற்றும் மகேசு பட் போன்ற பல நடிகர்களுடன் அவர் தொடர்பிலிருந்தார். அவருக்கு நீரிழிவு நோய் ஏற்பட்டதனல், பல உறுப்புகள் செயலிழப்பு ஏற்பட்டு 20 ஜனவரி 2005 அன்று இறந்தார்.

தனிப்பட்ட வாழ்க்கை மற்றும் கல்வி 
பர்வீன் பாபி  குஜராத்தில் நீண்ட காலமாக குடியேறியிருந்த பஷ்தூன் மக்கள் என்ற பழங்குடியினரான பத்தான்கள் என்று அழைக்கப்படும் குடும்பத்தில் குசராத்து மாநிலத்தின் ஜூனாகத் என்ற இடத்தில் பிறந்தார். அவர் ஆரம்பக் கல்வியை அகமதாபாத்தில் தொடங்கி, பின்னர் அவர் அகமதாபாத் சேவியர் கல்லூரியில் ஆங்கில இலக்கியத்தில். பட்டம் பெற்றார். அவரது தந்தை வலி முகம்மது கான் பாபி (1959 இல் இறந்தார்) ஜுனகத்தின் நவாப் மற்றும் ஜமால் பாக்தே பாபி ஆகியோருடன் (2001 இல் இறந்தார்) ஒரு நிர்வாகியாக பணியாற்றினார். தனது பெற்றோருக்கு பதினான்கு ஆண்டுகளுக்குப் பிறகு  பிறந்தார், அவர்களது ஒரே குழந்தையான பர்வீன் தனது பத்து வயதில் தந்தையை இழந்தார்.

பர்வீன் திருமணம் செய்து கொள்ளவில்லை, ஆனால் ஊடகங்களால் அவர் இயக்குனரான மகேசு பட் மற்றும் நடிகர்களான கபீர் பேடி, டேனி டென்சோங்கோ மற்றும் அமிதாப் பச்சன் போன்ற திரைப்படத் தொழில்களிலிருந்த ஆண்கள் தொடர்பில் இருந்திருக்கலாம் என்று ஊகிக்கப்பட்டது.

இறப்பு 
2005 ஆம் ஆண்டு ஜனவரி மாதம் 22 ஆம் தேதி அவர் வீட்டினுள் இறந்து கிடந்தார். மூன்று நாட்களாக அவரது வீட்டு வாசலில் இருந்து பால் மற்றும் பத்திரிகைகள் அப்படியே கிடந்த காரணத்தால் அவரது செயலாளர் காவலர்களை அழைத்து இவர் இறந்ததை உறுதி செய்தார். பர்வீன் பாபி தனது வாழ்நாளின் கடைசி ஆண்டுகளில் கிறித்துவத்திற்கு மாறியதாக, ஒரு நேர்காணலில் அவர் குறிப்பிட்டார், தான் கிறிஸ்தவ முறைப்படி தான் புதைக்கப்பட வேண்டுமென்ற தனது விருப்பத்தை வெளிப்படுத்தினார், ஆனால் அவரது உறவினர்கள் அவரது மரணத்திற்குப் பிறகு அவரது அவரை இஸ்லாம் முறைப்படி அடக்கம் செய்தனர். மகாராட்டிரம் மாநிலம் மும்பையின் ஜூஹு கடற்கரையில் உள்ள சாண்டாக்ரூஸ் முஸ்லீம் கல்லறையில் அடக்கம் செய்யப்பட்டார்.

குறிப்புகள்

வெளி இணைப்புகள் 
 

1954 பிறப்புகள்
2005 இறப்புகள்
20 ஆம் நூற்றாண்டின் இந்திய நடிகைகள்
இந்தியத் திரைப்பட நடிகைகள்
தீபா மேத்தா

தீபா மேத்தா (Deepa Mehta),  ஜனவரி 1, 1950 இல் பிறந்தவர். இந்திய-கனடியன் திரைப்பட இயக்குநர் மற்றும் திரைக்கதை எழுத்தாளர். இவரது "பூதங்களின் முவ்வரிசை"  ஃபயர் (1996), எர்த் (1998), மற்றும் வாட்டர்(2005) போன்றப் படங்களின் மூலம் அறியப்படுகிறார்.

ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படங்கள் வரிசையில் சிறந்த வெளிநாட்டு படத்திற்காக இவரது "எர்த்" படம் அதிகாரபூர்வமாக நுழைந்தது.   சிறந்த வெளிநாட்டு படத்திற்காக இவரது "வாட்டர்" திரைப்படத்திற்காக கனடாவில் விருதிற்காக அதிகாரபூர்வமாக நுழைந்தது. "எர்த்" ஆஸ்கார் விருதுக்கு பரிந்துரைக்கப்பட்ட முதல் படமாகும்

அவர் 1996 ஆம் ஆண்டில் தனது கணவர் மற்றும் தயாரிப்பாளர் டேவிட் ஹாமில்டனுடன் (கனடிய தயாரிப்பாளர்) இணைந்து ஹாமில்டன்-மேத்தா புரொடக்சன்ஸ் என்பதை துவக்கினார். இவருக்கு 2003 இல் "பாலிவுட் / ஹாலிவுட்" திரைக்கதைகளுக்காக "ஜீனி" விருது வழங்கப்பட்டது. மே 2012 இல், மேத்தா கனடாவின் மிக உயர்ந்த கௌரவமான வாழ்நாள் கலைத்துவ சாதனைக்கான கவர்னர் ஜெனரல் பெர்பார்மிங் ஆர்ட்ஸ் விருதைப் பெற்றார்.

ஆரம்ப வாழ்க்கை
மேத்தா பஞ்சாபிலுள்ள அமிருதசரசு என்ற நகரத்தில் பிறந்தார் , இவரது தந்தை திரைப்பட விநியோகஸ்தராக பணிபுரிந்த காரணத்த,இமயமலையின் அடிவாரத்தில் உள்ள தேராதூனிலுள்ள வெல்ஹாம் மகளிர் உயர் நிலைப் பள்ளியில் தனது படிப்பினைத் தொடர்ந்தார்  தில்லி பல்கலைக்கழகத்தின் லேடி ஸ்ரீராம் மகளிர் கல்லூரியில் மெய்யியல் பட்டம் பெற்றார்.

தொழில்
மேத்தா பட்டம் பெற்ற பிறகு, இந்திய அரசாங்கத்திற்காக கல்வி சார்பான ஆவணப்படங்களை உருவாக்கும் ஒரு தயாரிப்பு நிறுவனத்திற்காக வேலை செய்யத் தொடங்கினார்.. ஒரு குழந்தை மணமகனின் வாழ்க்கையைப் பற்றிய தனது முதல் நீள ஆவணப்படம் தயாரிப்பதில் ஈடுபட்டார். அவர் கனடிய ஆவணப்பட இயக்குநரான பால் சால்ட்மேன் என்பவரைச் சந்தித்து திருமணம் செய்துகொண்டார். 1973 ல் கணவனுடன் வாழ டோரண்டோவுக்கு குடிபெயர்ந்தார். கனடாவில் பல ஆங்கில மொழி திரைப்படங்களை மேத்தா இயக்கினார்.  மேத்தா 2008இல் தனது சகோதரன் திலீப் இயக்கிய "த பர்காட்டன் உமன்" என்ற ஆவணப்படத்தை தயாரித்துள்ளார். 2015 ஆம் ஆண்டில் இவர் இயக்கி, ரண்தீப் ஹோடா நடித்த பீபா பாய்ஸ், 2015 டொராண்டோ சர்வதேச திரைப்பட விழாவில் திரையிடப்பட்டது.

குறிப்புகள்

வெளி இணைப்புகள்

 
 Hamilton Mehta Productions
 Deepa Mehta In Profile, a short film tribute on her Governor General's Performing Arts Award, National Film Board of Canada website
 Deepa Mehta speaks with WSWS 15 May 2006 with Richard Phillips on the உலக சோசலிச வலைதளம்

1950 பிறப்புகள்
வாழும் நபர்கள்
பஞ்சாப் நபர்கள்
இந்தியப் பெண் திரைப்பட இயக்குநர்கள்
நக்‌ஷபந்திய்யா

நக்‌ஷபந்திய்யா என்பது  ஒரு உலகளாவிய ஸுபி தரீக்கா ஆகும். இதனது ஸ்தாபகத் தலைவர் ஸெய்யித் பகாவுத்தீன் நக்‌ஷபந்தி அவர்களாவர். இதனது சில்சிலா எனப்படும் சங்கிலித் தொடர் அபூ பக்கர் அவர்கள் மூலம் முஹம்மத் நபி அவர்களிடத்தில் சென்றடையும்.[1]

ஸுபித்துவத்தில் இஸ்லாமிய சட்டக் கலையான பிக்ஹ், குர்ஆனிய ஓதல் முறையான தஜ்வீத் மற்றும் ஹதீஸ் உடன் ஒரு முரீத் (சீடர்) இற்கு ஒரு வழிகாட்டி (ஷெய்க்) இருப்பார். அந்த ஷெய்க் முரீதிற்கு கற்பிப்பதுடன், அந்த ஷெய்க் தனது அறிவை இன்னுமொரு ஷெய்க் இடம் இருந்து பெற்றிருப்பார். இவ்வாறு அந்த சங்கிலித் தொடர் இறுதியில் முஹம்மத் நபியிடம் சென்றடையும். அதுவே சில்சிலா எனப்படுகிறது.

அமெரிக்காவின் நோர்த் கரொலினா பல்கலைக்கழக பேராசிரியர் கார்ல் டப்ளியூ எர்ன்ஸ்ட் அவர்கள் கூறும் போது, "ஸுபி பாரம்பரியத்தில் கட்டளைகள் உடனடியாக  ஷெய்க் வரிசை மற்றும் முரீத் இனை உடனடியாக ஆரம்பிக்கவில்லை. எடுத்துக்காட்டாக 11 ஆம் நூற்றாண்டுக்கு முற்பட்ட முழுமையான வரிசை முஹம்மத் நபி  அவர்களிடம் சென்றடைகிறது. இந்த வரிசைகளின் அடையாள முக்கியத்துவம் மகத்தானது. இதன் மூலம் முரீதுகளுக்கு அதிகாரம் வழங்கப்பட்டது. சங்கிலித் தொடர் மூலம் வந்த ஷெய்குமார்கள் மூலம் ஆன்மீக ஆற்றலும் வாழ்த்துக்களும் பொதுவான மற்றும் விஷேட முரீதீன்களுக்கு வந்தடைந்தன."[2]

சில்சிலா எனப்படும் சங்கிலித் தொடரான ஷெய்க் நியமனம் ஒரு நாடு, குடும்பம் அல்லது அரசியல் நியமனம் சார்ந்து வழங்கப்படுவதில்லை. அது உள்ளத்தில் இருந்து உள்ளத்திற்கு வழங்கப்படுவதாகும்.

கிளைகள் 

 நக்‌ஷபந்திய்யா - அஹ்ராரிய்யா
 நக்‌ஷபந்திய்யா - முஜத்ததிய்யா
 நக்‌ஷபந்திய்யா - மதாரிய்யா
 நக்‌ஷபந்திய்யா - காலிதிய்யா
நக்‌ஷபந்திய்யா - ஹக்கானிய்யா

தெற்காசியாவில் நக்‌ஷபந்திய்யா

பார்க்க - இமாம் அஹ்மத் சீர்ஹிந்தி

பிரபல ஷெய்க்மார்கள் 

 யூசுப் ஹம்தானி
 அப்துல் காலிக் கஜத்வானி
 இமாம் ரப்பானி
 சம்சுதீன் மதார்
 மவ்லானா காலித் அல் பக்தாதி 
 சுல்தானுல் அவ்லியா ஷெய்க் நாஸிம் அல் ஹக்கானி[3]
 
 ஷெய்கு அத்நான் முஹம்மத் கப்பானி
 ஷெய்கு இஷாம் முஹம்மது கப்பானி
 ஷெய்கு முஹம்மத் ஆதில் ரப்பானி
 முபஷ்சிர் நக்ஷிபந்தி

மேற்கோள்கள் 

 http://www.mailofislam.com/tariqa_tamil.html
 https://en.wikipedia.org/wiki/Naqshbandi#cite_note-4
https://books.google.com/books?id=nPL7p8id6Y8C&printsec=frontcover&source=gbs_atb

இசுலாமியப் பிரிவுகள்
ஜெமினிகணேசனும் சுருளிராஜனும்

ஜெமினி கணேசனும் சுருளிராஜனும் (Gemini Ganeshanum Suruli Raajanum)  2017 இல் வெளிவந்த தமிழ் மொழியில் வெளிவந்த காதல் திரைப்படம். இதனை இயக்கியவர் ஓடம் இளவரசு, தயாரிப்பு டி.சிவா. இந்தப் படத்தில் அதர்வா மற்றும் சூரி படத்தின் தலைப்பில் உள்ள பெயரில் நடித்திருந்தனர். இவர்களுடன் ரெஜினா கசான்ட்ரா பிரணிதா, ஐஸ்வர்யா ராஜேஷ் மற்றும் அதிதி போங்கர் ஆகியோரும் நடித்திருந்தனர். தனது திருமண அழைப்பிதழை தனது கல்லூரி காலத்துப் பெண் தோழிக்கு தருவதிலிருந்து கதை ஆரம்பமாகிறது. 2017 ஜுலை 14 அன்று வெளியானது.

நடிப்பு

 அதர்வா  ஜெமினி கணேசன்
 சூரி சுருளிராஜன்
 ரெஜினா கசான்ட்ரா லாவண்யா 
 பிரணிதா பிரியா
 ஐஸ்வர்யா ராஜேஷ் பூஜா
 அதிதி போங்கர் சரேஜா தேவி, சுருளியின் மனைவி 
 டி சிவா ஜெமினியின் தந்தை பெனிக்
 சோனியா ஜெமினியின் தாயார்
 இராசேந்திரன் சுல்தான் கட்டப்பா
 மயில்சாமி உதகை உலகானந்தா
 தமிழ்ச்செல்வி சரோஜாதேவியின் தாயார்
 தீனா ஊட்டி போக்கிரி
 நேகா மாலிக்  மேகா

தயாரிப்பு
2015 வாக்கில் கலையரசன் மற்றும் சூரி ஆகிய இருவரும் முன்னணி வேடங்களில் நடிக்க ஓடம் இளவரசுவை இயக்குனராக அறிமுகப்படுத்துவதாக தயாரிப்பாளர் டி. சிவா ஒப்பந்தம் செய்து கொண்டார் ஜெமினி கணேசனும் சுருளிராஜனும் என்ற பெயருடன் நான்கு நடிகைகளைக் கொண்டு அதிரடி மற்றும் நகைச்சுவைப் படத்தை தயாரிக்க உள்ளதாக தெரிவித்தார். ஆயினும், இதன் படப்பிடிப்பு காலவரையற்று தள்ளிப் போயிற்று. பின்னர் கிடப்பில் போடப்பட்டது

பின்னர் 2016 சூன் வாக்கில் அதர்வா முக்கியப் பாத்திரத்திலும் இவருடன் ரெஜினா நடிப்பதாகவும் முடிவு செய்து சூன் மாதத்தின் இறுதியில் மதுரையில் இதன் படப்பிடிப்பு தொடங்கியது. பின்னர் இப்படத்தின் மூன்றாம் கட்ட படப்பிடிப்பு பிரணிதா, ஐஸ்வர்யா ராஜேஷ் மற்றும்ஆனந்தி ஆகியோர் இணைந்து நடிக்க  செப்டம்பரில் ஊட்டியில்தொடங்கியது. நடிகை ஐஸ்வர்யாவின் வேடத்திற்கு முதலில் பிரணிதாவை நடிக்க வைக்கத் திட்டமிட்ட இயக்குநர் பின்னர், மனதை மாற்றிக்கொன்டார் ஊட்டியில் படப்பிடிப்பை முடித்துக் கொண்டு சென்னை திரும்பிய படக்குழு 2016 டிசம்பரில் வெளியிடுவதாக அறிவித்தது. ஆனந்தி  மற்ற நடிகைகளைப் போல படத்தில் தனது கதாபாத்திரம் முக்கியமில்லாத காரணத்தால் படத்திலிருந்து விலகினார். பின்னர் அவருக்கு பதிலாக இந்தி நடிகை அதிதி போங்கர் அந்த வேடத்தில் நடித்தார்.

ஒலித் தொகுப்பு
டி. இமான் இப்படத்திற்கு இசையமைத்திருந்தார். ஐந்து பாடல்களைக் கொண்ட இதன் இசை 2017 சூன் 23 அன்று வெளியிடப்பட்டது.

வெளியீடு 
பண்டிகை, ரூபாய் மற்றும் திரி போன்ற படங்கள் வெளிவந்த 2017 ஜுலை 14 அன்று வெளிவந்து, கலவையான விமர்சனத்தைப் பெற்றது.தி இந்து நாளிதழ் தனது விமர்சனத்தில் "காதலும் நகைச்சுவையும் சிரிப்பை வரவழைக்கத் தவறிவிட்டது " என எழுதியது.

மேற்கோள்கள்

வெளி இணைப்புகள் 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நகைச்சுவைத் திரைப்படங்கள்
மதுரைக்களத் திரைப்படங்கள்
அறிமுக இயக்குநர் திரைப்படங்கள்
சூரி நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
அதர்வா நடித்த திரைப்படங்கள்
ஐஸ்வர்யா ராஜேஷ் நடித்த திரைப்படங்கள்
ஒட்டகப் பால்

ஒட்டகப் பால் பாலைவன நாடோடி பழங்குடியினரின் பிரதான உணவுகளில் ஒன்று. ஒரு நாடோடி கிட்டத்தட்ட ஒரு மாதம் ஒட்டக பால் மட்டுமே குடித்து வாழ முடியும்  ஒட்டக பாலில் வைட்டமின்கள், தாதுக்கள், புரதங்கள், மற்றும் இம்யுனோக்ளோபுலின்ஸ் அதிகமாக உள்ளன. மேலும் பசுவின் பாலுடன் ஒப்பிடும்போது, கொழுப்பு மற்றும் லாக்டோஸ் குறைந்த அளவும் பொட்டாசியம், இரும்பு, மற்றும் வைட்டமின் சி அதிகமாகவும் உள்ளன.

ஒட்டகப்பால் பண்ணைகள் உலகின் வறட்சியான பகுதிகளில் மாட்டுப் பண்ணைகளுக்கு மாற்றாக உள்ளன. வறண்ட பகுதிகளில் மாடுகளுக்குத் தேவையான நீரையும் வெப்பநிலையைக் குறைப்பதற்கான மின்சாரச் செலவுகளும் கூடுதலாக ஆகும் என்பதால் ஒட்டகப் பால் பண்ணைகள் இப்பகுதிகளில் முக்கியத்துவம் பெறுகின்றன.

ஐக்கிய இராச்சியம், ஐக்கிய அரபு எமிரேட்டுகள், சோமாலியா முதலான நாடுகளில் ஒட்டகப்பால் பேரங்காடிகளில் கிடைக்கிறது. பல நாடுகளில் ஊட்டச்சத்து குறைவான குழந்தைகளுக்கும் ஒட்டகப்பால் கொடுக்கப்படுகின்றது.

உற்பத்தித் திறன்

பாக்கித்தானிய, ஆப்கானிய ஒட்டகங்கள் நாளொன்றுக்கு 30 இலிட்டர் வரை பால் கறக்கும். நாளொன்றுக்கு இரட்டைத்திமில் ஒட்டகங்கள் 5 லிட்டரும் அரேபிய ஒட்டகங்கள் சராசரியாக 20 இலிட்டர்களும் கறக்கும்.

இந்தியா
இந்தியாவின் வறண்ட பகுதிகளில் இராய்க்கா முதலான இனங்கள் ஒட்டகப்பாலைப் பயன்படுத்துகின்றனர். மேலும் ஆயுர்வேத மருத்துவ முறையிலும் ஒட்டகப்பால் பற்றிய குறிப்புகள் இருப்பதாகக் கூறப்படுகிறது. இராசத்தானின் பிகானேரில் உள்ள தேசிய ஒட்டக ஆராய்ச்சி நிலையத்தில் ஒட்டகப்பாலின் மருத்துவப் பயன்கள் உள்ள பல்வேறு பயன்கள் பற்றிய ஆய்வுகள் நடைபெறுகின்றன.

மேற்கோள்கள்

பால்
ஒட்டகங்கள்
ரக்அத்

ரகஅத்து,  அல்லது rak'ah (      )  என்பது இஸ்லாமிய தொழுகைகளின் ஒரே ஒரு பிரிவை குறிக்கிறது.

பரிந்துரைக்கப்படும் மறுசெய்கையின் 
தினமொன்றின்  தொழுகைகளின் ரக்அத்துக்கள் வித்தியாசமான உள்ளன. கடமையான ரக்அத்துக்கள் 

 பஜ்ர் — The dawn prayer:  2 rakats (+ 2 rakat sunnah)
 ழுஹர் — The midday or afternoon prayer:  4 rakats (+ 4 rakat sunnah then +2 rakat sunnah)
 அஸ்ர் — The late afternoon prayer: 4 rakats
 மஃரிப் — The dusk prayer: 3 rakats (+ 2 rakat sunnah)
 இஷா — The night prayer:  4 rakats (+2 rakat sunnah then 3 rakat sunnah)
அரபு மொழிச் சொற்கள்
இசுலாம்
டூரிங் டாக்கீஸ்

டூரிங் டாக்கீஸ் என்பது 2015 இல் வெளிவந்த தமிழ்த் திரைப்படமாகும். இதனை எஸ். ஏ. சந்திரசேகர் எழுதி இயக்கி நடித்தும் இருக்கிறார். கோகிலா, அபிசரவணன் மற்றும் மனோபாலா போன்றோர் நடித்திருந்தனர்.இளையராஜா இசையில் பாடல்கள் 26 ஜனவரி 2015 இல் வெளிவந்தது. திரைப்படம் 30 ஜனவரி 2015 இல் வெளியானது.

இரு தனி கதைகள்
இத்திரைப்படத்தில் இடைவெளைக்கு முன்பு 75 என்ற கதையும், அதன் பின்பு செல்வி 5 ஆம் வகுப்பு என்ற கதையும் ஒரே படத்தில் இடம் பெற்றுள்ளன.

75 கதை
75 வயதான முதியவரின் காதலியை தேடிய பயணம் திரைப்படம் ஆக்கப்பட்டுள்ளது.

செல்வி 5 ஆம் வகுப்பு
இதில் செல்வி என்ற தாழ்ப்பட்ட சாதி சிறுமியை கல்வி கற்க முடியாமல் செய்யும் ஆதிக்க சாதியினரின் வன்மம் திரைப்படம் ஆகியுள்ளது.

நடிகர்கள்
எஸ். ஏ. சந்திரசேகர் - ஆண்டனி
அபிசரவணன் - இளவயது ஆண்டனி
அததி ராவ் - ஹேமா
மனோபாலா - கோடீஸ்வரரன்
ஏ. வெங்கடேஷ் - மருத்துவர்
ரோபோ சங்கர் - சின்னையா
வி. ஐ. எஸ். ஜெயபாலன் - பிரசிடேன்ட்
சுனு லட்சுமி - பூங்கோடி
 அஸ்வின் குமார்
காயத்திரி ரேமா
ஜீவா
அமீர்
சூரி
விவேக்
சத்யன்
விஜய் ஆண்டனி
இளையராஜா

ஆதாரங்கள்

வெளி இணைப்புகள்
 .

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
மயிம் பியாலிக்

மயிம் சாயா பியாலிக் ( Mayim Bialik, டிசம்பர் 12, 1975 ) ஓர் அமெரிக்க நடிகையும், எழுத்தாளரும்,  நரம்பியல் அறிவியலாளரும் ஆவார்.  1991 முதல் 1995 வரை இவர் என்.பி.சி சிட்காமின் பிளாசம் தொலைக்காட்சித் தொடரில் முதன்மைக் கதைமாந்தராக நடித்தார்.  2010 ஆம் ஆண்டில் சி.பி. எஸ் சிட்காமின்  தி பிக் பேங் தியரி  தொடரில் ஆமி பாராஹ் ஃபோவ்லர்  என்ற பெயரில் ஒரு நரம்பியல் விஞ்ஞானியாக நடித்தார். இதற்காக  நகைச்சுவைத் தொடரில் சிறந்த துணை நடிகைக்கான பிரைம்டைம் எம்மி விருதுக்கு நான்கு முறை பரிந்துரைக்கப்பட்டுள்ளார்   2015 மற்றும் 2016 இல் ஒரு நகைச்சுவைத் தொடரில் சிறந்த துணை நடிகைக்கான  விமர்சகர் விருது  பெற்றார்.

மயிம் பியாலிக்   சான் டியாகோ, கலிஃபோர்னியாவில் 1975 ஆம் ஆண்டு டிசம்பர் 12 ஆம் நாள் பிறந்தார். இவரது தந்தை பேரி, தாயார் பிவெர்லி பியாலிக் ஆவார்.  இவரது குடும்பத்தினர் தி நியூயார்க் நகரத்தில் பிரான்க்சு எனுமிடத்தில் வசித்து வந்த யூதக் குடியேறிகள் ஆவர்.  மயிம் பியாலிக்கின்  நான்கு தாத்தா பாட்டிகளில் மூவர் போலந்து, செக்கோஸ்லோவாக்கியா மற்றும் ஹங்கேரி ஆகிய இடங்களிலிருந்து குடிபெயர்ந்த  யூத குடியேறியாவார்கள்.   பியாலிக் ஒரு சீர்திருத்த யூதராக வளர்க்கப்பட்டார், ஆனால் இப்போது தன்னை நவீன தற்கால மரபுவழி யூதராகக் கருதுகிறார்.  தன்னை அவர் ஒரு "உறுதியான சியோனிஸ்ட் " என்று விவரிக்கிறார்.  அவரது  பெயரான மயிம் என்பதற்கு  எபிரேய மொழியில் நீர் என்பது பொருளாகும். இது அவருடடைய கொள்ளுப்பாட்டியின் பெயரான மிரியம் எனத் தவறாக உச்சரிக்கப்படுகிறது.  புகழ்பெற்ற எபிரேயக் கவிஞரான ஹயிம் நஹ்மான் பியாலிக் இவரது பாட்டன்மார் வழி உறவினர் ஆவார்.

பியாலிக் வால்டர் ரீட் ஜூனியர் உயர்நிலைப் பள்ளியில் (தற்போது வால்டர் ரீட் நடுநிலைப்பள்ளி )  படித்தார். 1993 ஆம் ஆண்டில் வட ஹாலிவுட் , கலிஃபோர்னியாவின் வடக்கு ஹாலிவுட் உயர்நிலைப் பள்ளியில் பட்டம் பெற்றார்.   இவருக்கு  கலிபோர்னியா பல்கலைக்கழகம் (லாஸ் ஏஞ்சலஸ்) கலந்து கொள்வதற்காக நடிப்பு ஒத்திவைக்கப்பட்ட ஒப்புதல் வழங்கப்பட்டது.  பியாலிக் எப்பொழுதும் பெற்றோருடன் நெருக்கமாக இருக்க விரும்பியதாகவும் ஐக்கிய அமெரிக்காவின் கிழக்கு கடற்கரைக்குச் செல்ல விரும்பவில்லை என்று அவர் குறிப்பிடுகிறார்.

பியாலிக், நரம்பியல் விஞ்ஞானத்தில் இளங்கலை அறிவியல் பட்டமும் , எபிரேய மற்றும் யூத ஆய்வுகளிலும் பட்டம்  பெற்றார்.  நரம்பியல் விஞ்ஞானத்தில் முனைவர் கல்வி பயிலச் சென்றார். ஆனால்  2005 ஆம் ஆண்டில் நடிப்புக்குத் திரும்பியதால், இவரது கல்வி தடைபட்டது.  பின்னர்  மீண்டும் கலிபோர்னியா பல்கலைக்கழகம் (லாஸ் ஏஞ்சலஸ்) இல்  சேர்ந்து  நரம்பியல் விஞ்ஞானத்தில் தனது முனைவர் பட்டத்தை  2007 ஆம் ஆண்டு பெற்றார்.  இவரது ஆய்வுத்தலைப்பு பிராடர் – வில்லி கூட்டறிகுறி உள்ள நோயாளிகளுக்கு ஐப்போதாலமசு  செயற்பாடு பற்றியதாகும்."

மேற்கோள்கள் 

வாழும் நபர்கள்
அமெரிக்க அறிவியல் எழுத்தாளர்கள்
அமெரிக்கத் திரைப்பட நடிகைகள்
1975 பிறப்புகள்
Articles with hCards
நரம்பணுவியலாளர்கள்
ஐக்கிய அமெரிக்கப் பெண்ணியவாதிகள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
பீட்சா II: வில்லா

பீட்சா II: வில்லா (Pizza II: Villa) அறிமுக இயக்குநர் தீபன் சக்கரவர்த்தி இயக்கத்தில் 2013 ஆம் ஆண்டு வெளிவந்த இந்தியத் தமிழ்த் திகில் திரைப்படமாகும். அசோக் செல்வன், சஞ்சிதா ஷெட்டி, நாசர், வீகன் ராஜேஷ் மற்றும் பலர் நடித்துள்ளார். சி.வி. குமார் தயாரிப்பில், சந்தோஷ் நாராயணன் இசை அமைப்பில், 2013 நவம்பர் மாதம் வெளியானது. 2012யில் வெளியான பீட்சா என்ற திரைப்படத்தின் இரண்டாம் பாகமாகும். நல்ல விமர்சனத்தை பெற்ற இப்படம், இதே பெயரில் தெலுங்கு மொழியில் டப்பிங் செய்யப்பட்டு வெளியானது.

நடிகர்கள் 
அசோக் செல்வன், சஞ்சிதா ஷெட்டி, நாசர், எஸ். ஜே. சூர்யா, காளி வெங்கட், அஞ்சலி ராவ், ராமதாஸ், ஜெயக்குமார், வீகன் ராஜேஷ்.

கதைச்சுருக்கம் 
ஜெபின் எம். ஜோஸ் ஓர் அறிமுக நாவலாசிரியர் ஆவார். தன் தந்தையின் மறைவிற்கு பின் அவரது புதுச்சேரி வீட்டிற்கு வருகிறான். ஜோஸிற்கு இருக்கும் கடனை அடைக்க அந்த வீட்டை விற்க முடிவு செய்கிறான். அந்த வீட்டையும் வீட்டில் உள்ள மர்ம ஓவியங்களையும் பார்த்த ஜோஸின் காதலி ஆர்த்தி, அந்த வீட்டை விற்க வேண்டாம் என்று கேட்டுக்கொள்கிறாள்.

சில நாட்களிலேயே, அவனது முதல் நாவலிற்கு பெரிய சன்மானம் கிடைக்கிறது. அந்த நற்செயல் நடந்தமைக்கு அந்த வீடு தான் காரணம் என்று நினைத்த ஜோஸ், தனது அடுத்த நாவலை அங்கேயே தங்கி எழுத முடிவு செய்கிறான். அதே நேரம், தன் தந்தையிடம் திருமணத்திற்கு அனுமதி வாங்க, ஜோஸை அந்த வீட்டிலே தனியே விட்டுச் செல்கிறாள் ஆர்த்தி.

அவ்வாறாக ஓர் இரவு, அந்த வீட்டில் உள்ள பியானோவை ஜோஸ் வாசிக்க அதில் ஒரு சாவி கிடைக்கிறது. அந்த ஓவியங்களில் ஒன்று பார்ப்பதற்கு வரைபடம் போல் ஜோஸிற்கு தோன்றியது. அதை வைத்து வீட்டை நோட்டம்விட்ட பொழுது, ஒரு ரகசிய கதவை கண்டுபிடித்த ஜோஸ், கிடைத்த சாவியை வைத்து கதவை திறக்கிறான். பிறகு என்னவானது என்பது தான் மீதிக்கதை.

ஒலிப்பதிவு 
கணேஷ் குமார். பி மற்றும் அருண் ராஜா எழுதிய பாடல் வரிகளுக்கு சந்தோஷ் நாராயணன் இசை அமைத்திருந்தார். நடிகர் பிரசாந்தின் முன்னிலையில், 2 செப்டம்பர் 2013 அன்று ஒலித்தொகுப்பு வெளியானது. ஒலித்தொகுப்பின் உரிமத்தை திங்க் மியூசிக் வாங்கியது.

மேற்கோள்கள்

வெளி-இணைப்புகள் 

 https://www.imdb.com/title/tt3329246/

2013 திரைப்படங்கள்
2013 திகில் திரைப்படங்கள்
2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
சந்தோஷ் நாராயணன் இசையமைத்த திரைப்படங்கள்
ஃபராஹ் கான்

ஃபராஹ் கான் (Farah Khan பிறப்பு: சனவரி 9, 1965)   குந்தர் என்றும் அறியப்படும் இவர் ஒரு திரைப்பட நடிகை ,தாயாரிப்பாளர் , இயக்குநர் மற்றும் நடன இயக்குநர் ஆவார். பாலிவுட் திரைப்படங்களில் பல படங்களில் நடன இயக்குனராக பணியாற்றியுள்ளார். 80 க்கும் மேற்பட்ட பாலிவுட் திரைப்படங்களில் நூறு பாடல்களுக்கு நடன இயக்குனராக பணியாற்றியுள்ளார். சிறந்த நடன இயக்குனருக்கான ஆறு பிலிம்பேர் விருதினையும்  தேசிய விருதினையும் பெற்றுள்ளார். மேலும் வெளிநாட்டுப் படங்களான "மேரி கோல்டு: அன் அட்வென்சர் இன் இந்திய"  ,"மேன்சூன் வெட்டிங்" , "பாம்பே ட்ரீம்ஸ்" மற்றும் சீனத் திரைப்படங்களான பெர்காப்ஸ் இன் லவ்: மற்றும் குங்பூ யோகா" என்ற படங்களிலும் பங்காற்றியதற்காக டோனி விருது மற்றும் கோல்டன் ஹார்ஸ் விருதிற்காக பரிந்துரைக்கப்பட்டார். பின்னர் அவர் ஒரு இயக்குனராக அறிமுகமான மேயின் ஹூன் நா திரைப்படத்திற்காக பிலிம்பேர் சிறந்த இயக்குநருக்கான விருதுக்கு பரிந்துரைக்கப்பட்டார்.

ஆரம்ப வாழ்க்கை
ஃபராஹ் கான் 1965 ஜனவர் 9 அன்று பிறந்துள்ளார். இவருடைய தந்தை கம்ரான் கான் ஒரு திரைப்பட சண்டைக் கலைஞர் மற்றும் தயாரிப்பாளர் ஆவார், இவருடைய தாயார் மேனாகா இரானி முன்னாள் குழந்தை நட்சத்திரங்களான ஹனி இரானி மற்றும் டெய்சி இரானி ஆகியோரின் சகோதரியாவார். ஹனி இரானியின் குழந்தைகள் திரை பிரபலங்களான பர்கான் அக்தார் மற்றும் சோயா அக்தர் ஆகியோருக்கும் இவர் உறவினர் ஆவார். திரைப்பட இயக்குநரும், நகைச்சுவை நடிகருமான சஜித் கான் இவருடைய சகோதரர் ஆவார்.

இவருடைய தந்தை ஒரு முஸ்லீம் மதத்தைச் சார்ந்தவர், இவரது தாயார் சொராட்டிரியர் ஆவார். இவர்கள் ஈரானைச் சேர்ந்த பார்சி சமூகத்தைச் சார்ந்தவர்கள் ஆவர். ஃபராஹ் கானின் சிறு வயதிலேயே அவரது பெற்றோரின் திருமணம் முறிந்தது. இதற்கு மதம் ஒரு காரணம் ; மற்றொன்று பணம் பற்றாக்குறையாக இருந்தது.  கம்ரான் கான் ஆரம்பகாலங்களில் மிகவும் வெற்றிகரமானவராகவும், செல்வந்தராகவும் இருந்தார். இவரின் சிறு வயதில் சில காலங்கள் மட்டுமே தனது தந்தையிடம் வளர்ந்து வந்தார்.

2004 டிசம்பர் 9 அன்று மேயின் ஹூன் நா என்ற படத்தின் படத்தொகுப்பாளர் சிரீஷ் குந்தரை திருமணம் செய்து கொண்டார். "ஜான்-ஈ-மன்" , "ஓம் சாந்தி ஓம்"  மற்றும் "தீஸ் மார் கான்" போன்ற படங்களில் இவர்கள் இருவரும் இணைந்து பணியாற்றினார்கள். கான் 2008 ல் ஒரு மகன் மற்றும் இரண்டு மகள்களை ஒரே பிரசவத்தில் மூன்று குழந்தைகளை பெற்றார்.

தொழில்
ஃபராஹ் கான்  மும்பை, செயிண்ட். சேவியர் கல்லூரியில் சமூகவியல் படித்துவரும் போது மைக்கல் ஜாக்சனின் "திரில்லர்" நடனம் நடத்தப்பட்டது.  அதில் அவர் மிகவும் ஆர்வமானார், அதற்கு முன் அவர் நடனமாடவில்லை என்றாலும், விரைவில் அது அவரது தொழிலாக ஆனது. அவர் தான் சொந்தமாக நடனமாட கற்றுக் கொண்டு ஒரு நடன குழுவினை அமைத்தார். நடன இயக்குநர் சரோஜ் கான் "ஜோ ஜோத்தா வோஹி சிக்கந்தர்" என்ற திரைப்படத்திலிருந்து வெளியேறியபோது, கான் அந்த வாய்ப்பைப் பெற்றார். இதை தொடர்ந்து பல பாடல்கள் இவருக்கு கிடைத்தது.. "கபீ ஹான் கபி நா" என்ற படத்தில் நடிகர் சாருக் கானைச் சந்தித்தார். இருவரும் நல்ல நண்பர்களாகி, ஒன்றாக பணி செய்து வந்தனர்.

குறிப்புகள்

வெளி இணைப்புகள்
 
 

வாழும் நபர்கள்
1965 பிறப்புகள்
இந்தியப் பெண் திரைப்பட இயக்குநர்கள்
நீனா குப்தா

நீனா குப்தா (Neena Gupta)  1959 ஜூலை 4இல் பிறந்த இந்திய வணிக சினிமா மற்றும் தொலைக்காட்சி இயக்குநர் ஆவார். கலைப்பட இயக்குநர்களான அரவிந்தன் (இயக்குநர்) மற்றும் சியாம் பெனகல் ஆகியோருடன் பணியாற்றியதால் பெருமளவில் புகழ்பெற்ற நடிகையாக அவருக்கு அங்கீகாரம் கிடைத்தது. நீனா 1994இல் "வோ சோக்கிரி" படத்திற்காக துணை நடிகைக்கான தேசியத் திரைப்பட விருது வென்றார். ஸ்ரீமான் ஸ்ரீமதி என்ற தொலைக்காட்சி தொடரில் அவர் ஒரு கௌரவ தோற்றமளித்தார். மேலும், "காம்சோர் காடி கவுன்" என்றழைக்கப்படும் தொலைக்காட்சி வினாடி நிகழ்ச்சியான "தி வீகஸ்ட் லிங்க்" இன் இந்திய பதிப்பை அவர் வழங்கினார்.

ஆரம்ப வாழ்க்கை மற்றும் கல்வி
புது தில்லியில் பிறந்த இவர் சானவாரிலுள்ள ஆர். என். குப்தா மற்றும் லாரனஸ் பள்ளியில் கல்வி கற்றார். குப்தா சமஸ்கிருதத்தில் முதுகலை மற்றும் முனைவர் பட்டத்தினை பெற்றுள்ளார். புது தில்லியிலுள்ள ஒரு தேசிய நாடக பாடசாலையில் 1980 களில் பயின்ற ஒரு முன்னாள் மாணவர் ஆவார்.

தொழில்

திரை வாழ்க்கை
காந்தி (1982) போன்ற பல சர்வதேச படங்களில் குப்தா தோன்றியுள்ளார், அத்திரைப்படத்தில் காந்திக்கு மகளாக நடித்துள்ளார் , மேலும், "த டிசீவர்ஸ்" (1988), "மிர்ஸா காலிப்"(1989) "இன் கஸ்டடி" மற்றும் "காட்டன் மேரி" (1999), போன்ற படங்களிலும் நடித்துள்ளார்.
இந்தித் திரைப்படங்களில் அவரது தோற்றம், குறிப்பாக பங்கஜ் கபூரின் "ஜானே பி தோ யாரோ" என்றப்படத்தில் இவர் நடித்த பாத்திரத்தின் மூலம் பரவலாக அறியப்படுகிறார்.  மாதுரி தீட்சிதுடன் "கல்நாயக்" (1993) என்ற படத்தில் அவர் இணைந்து நடித்தார்.  இந்த படத்தில் பிரபலமான "சோலி கே பீச்சே" பாடலில் அவர் இடம்பெற்றிருந்தார். இவர் பங்காற்றிய "லஜ்வந்தி" மற்றும் "பசார் சீதாரம்" என்ற படதிற்கு 1993 ஆண்டிற்கான ஒரு சிறந்த இயக்குனருக்கான் தேசிய திரைப்பட விருதை வென்றார். சமீப காலங்களில் "பதாஉ ஹோ" படத்தில் நடித்ததற்காக அவர் மிகவும் பரவலாக அறியப்பட்டார். மேலும் அவர் பல விருதுகளை வென்றுள்ளார். சோனம் கபூர், பிபாசா பாசு, ஆயுஷ்மன் குர்ரனா மற்றும் பலர் போன்ற நட்சத்திரங்களுக்கான தாயாக நடித்துள்ளார்.

தொலைக்காட்சி வாழ்க்கை
தொலைக்காட்சியில் அவரது பெரிய வெற்றியானது 1985 ஆம் ஆண்டில் "காந்தன்"(1986), குல்சாருடன் "மிர்ஸா காளீப்" (1987), (ஒரு தொலைக்காட்சி குறுந்தொடர்), பின்னர் சியாம் பெனகலுடன் "பாரத் ஏக் கோஜ்" (1988) மற்றும் "டார்ட்" (1994 தூர்தர்ஷன் மெட்ரோ), "குமுரா" (1995 தூர்தர்ஷன் மெட்ரோ) , "ஸ்ரீமான் ஸ்ரீமதி" (1995 தூர்தர்ஷன் மெட்ரோ), "சான்ஸ்" (ஸ்டார் பிளஸ்), "சாட் பியர்: சலோனி கா சஃபர்" (2005), "சித்தி" (2003), போன்றவற்றில் அடங்கும். மேலும், இவர் "புனியாத்" என்ற புகழ்பெற்ற தொலைக்காட்சி தொடர் ஒன்றில் நடித்துள்ளார். "சான்ஸ்" (1999), "சிஸ்கி" (2000) மற்றும் "க்யூன் ஹோடா ஹாய் பியார்" போன்ற வெற்றிகரமான தொலைக்காட்சி தொடர்களை இயக்கியுள்ளார்.

குடும்ப வாழ்க்கை
மேற்கிந்தியத் தீவுகள் துடுப்பாட்ட அணியின்  விவியன் ரிச்சர்ட்ஸ் உடன் தொடர்பிலிருந்த இவருக்கு அவரால் மசாபா குப்தா என்ற மகளுண்டு. அவர் ஆடை வடிவமைப்பாளாராக உள்ளார்.

குறிப்புகள்

வெளி இணைப்புகள்
 

இந்திய தொலைக்காட்சி நடிகைகள்
வாழும் நபர்கள்
1959 பிறப்புகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
இந்தியத் தொலைக்காட்சித் தயாரிப்பாளர்கள்
சுனு லட்சுமி

சுனு லட்சுமி (27 அக்டோபர் 1991–தற்போது) என்பவர் இந்திய திரைப்பட நடிகையாவார்.

ஏழாம் நாள் வருகை சபை என்ற பள்ளியில் படித்தார். அண்ணாமலை பல்கலைக்கழகத்தில் பட்டையம் படித்தார்.

திரைப்படங்கள்

பிஜூ சந்திரன் இயக்கத்தில் தொலைக் காட்சி படமான சகுணம் என்பதில் முதன் முதலில் நடித்தார். செங்காத்து பூமியிலே திரைப்படத்தில் அறிமுகமானார்.

ஆதாரங்கள்

வெளி இணைப்புகள்
Facebook

1991 பிறப்புகள்
வாழும் நபர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
மகாலட்சுமி ஐயர்

மகாலட்சுமி ஐயர் (Mahalakshmi Iyer) இந்தி மற்றும் தமிழ் பாடல்கள் பாடும் ஓர் இந்திய பின்னணிப் பாடகர் ஆவார். தெலுங்கு, மராத்தி, பெங்காலி, ஒடியா, குஜராத்தி, அசாமி மற்றும் கன்னடம் போன்ற பல இந்திய மொழிகளிலும் இவர் பாடியுள்ளார்.

தொழில்
இவர், 1996 இல் சங்கர்-எசான்-லாய் இசை இயக்குநராக அறிமுகமான "தஸ்" (1997) என்ற படத்தில் அறிமுகமானார். இந்தப் படத்தின் இயக்குநர் திடீரென காலமானதால் படம் முடிவடையவில்லை. இருப்பினும் படத்தின் பாடல்களின் ஆல்பம் 1999 ஆம் ஆண்டில் வெளியிடப்பட்டது. அதே வாரம் இவர் உதித் நாராயணுடன் "தஸ்"யும் பாடினார். இது பின்னணிப் பாடகியாக இவரது முதல் வெளியீடாக இருந்தது. மகாலட்சுமி, சங்கர்-எசான்-லோய் மற்றும் ஏ. ஆர். ரகுமான் ஆகியோரது தொடர்ந்து வந்த பல படங்களில் பல பாடல்களை பாடியுள்ளார்.

பின்னர் இவர் பல ஜிங்கில்கள் மற்றும் அசல் ஆல்பங்களை பாடியுள்ளார். "மிஷன் காஷ்மீர்" , "யாதீன்"(2001) மற்றும் "சாத்தியா" போன்ற பல வெற்றிகரமான பாடல்களில் பாடினார். ஏ. ஆர். ரகுமான், சங்கர்-எசான்-லோய், விசால்-சேகர், தின்-லலித் போன்ற பல மிகப்பெரிய இசையமைப்பாளர்களின் இசையில் பாடியுள்ளார். "யாஷ் ராஜ் பிலிம்ஸ்" தயாரிப்பில், தூம் 2, "பன்டி அவுர் பாபி", "சலாம் நமஸ்தே", "ஃபனா", "த ரா ரம் பம்" மற்றும் "ஜூம் பராபர் ஜூம்" போன்ற பல படங்களில் பாடல்களை பாடியுள்ளார்.

"சூர் - தி மெலடி ஆஃப் லைஃப்" (2002), "கபி சாம் தாலே" "ஹார் தராப்" (ரிஸ்தே) (2002) , "சுப் சுப் கே" (பன்டி அவு பாப்லி) (2005), ஆஜ் கி ராத்" (டான்: த சேஸ் பிகன்ஸ் அகெய்ன்)(2006) மற்றும் " போல் நா ஹல்கே ஹல்கே" ( ஜூம் பார்பர் ஜூம்) போன்ற படங்களில் இவரது பாடல்கள் குறிப்பிடத்தக்கதாக இருந்தது.
ஏ. ஆர். ரகுமான் இசையில் வெளியான சிலம்டாக் மில்லியனயர் படத்தில் இடம் பெற்று சிறந்த பாடலுக்கான அகாடமி விருது பெற்ற "ஜெய் ஹோ" என்ற பாடலை பாடினார். குறிப்பாக, பாட்டு மற்றும் வசனங்களைக் கொண்ட உருதுப் பகுதியைப் பாடினார். (அவற்றில் பெரும்பாலானவை சுக்விந்தர் சிங் பாடியது).

சொந்த வாழ்க்கை
மகாலட்சுமி ஒரு தமிழ் இசைக் குடும்பத்திச் சேர்ந்தவர். இவரது தாயார் பாரம்பரிய கர்னாடக இசைப் பாடகர் ஆவார். கல்பனா, பத்மினி மற்றும் சோபா என்ற மூன்று சகோதரிகளும் இவரைப் போலவே இந்துஸ்தானி இசையைக் கற்றுக் கொண்டனர். இவர் மும்பையின் செம்பூர் பகுதியில் வளர்ந்தார். மும்பை ஆர். ஏ. போடர் கல்லூரியில் பொருளாதாரம் பட்டம் பெற்றார்.

விருதுகள்
 ஆதார் என்ற படத்திற்காக சிறந்த பின்னணிப் பாடகிக்கான ஆல்பா விருது
  " சுனா எட்டி காராத் " படத்திற்காக மகாராட்டிரா கலா நிகேதன் விருது
 "ரஜினி முருகன் படத்தில் "உன் மேல ஒரு கண்ணு" பாடலுக்காக  2016இல், 64வது தென்னிந்திய பிலிம்பேர் விருதுக்கு தேர்ந்தெடுக்கப்பட்டார். சிறந்த பெண் பின்னணிப் பாடகி – தமிழ் பாடகிக்கான மகாராட்டிரா மாநில விருதினைப் பெற்றார்.

குறிப்புகள்

வெளி இணைப்புகள்
 
 An interview with Rediff.com
 OpenBeast interview
 An interview with indiaFM.com

தமிழ்த் திரைப்படப் பின்னணிப் பாடகர்கள்
வாழும் நபர்கள்
1976 பிறப்புகள்
அன்ஸ்ராஜ் வர்மா குழு

அன்ஸ்ராஜ் வர்மா குழு, பட்டியல் சாதிப் பிரிவில் உள்ள குடும்பன், பண்ணாடி, காலாடி, கடையன், தேவேந்திர குலத்தார், பள்ளன் போன்ற 6 உட்பிரிவுகளை ஒன்றாக இணைத்து தேவேந்திர குல வேளாளர் என்று பெயர் மாற்றம் செய்ய தமிழக அரசு குழு அமைத்து உத்தரவிட்டுள்ளது.

பின்னணி 
ஆதி திராவிட சமூகத்தில் உள்ள பள்ளர் உள்ளிட்ட ஆறு உட்பிரிவுகளையும் ஒன்றாக இணைத்து தேவேந்திர குல வேளாளர்  என்று ஒரே பெயரில் அழைக்கவேண்டும் என்றும், மேலும் தேவேந்திர குலத்தினரை தாழ்த்தப்பட்டோர் பட்டியலிருந்து நீக்கி,  இதர பிற்படுத்தப்பட்டோர் பட்டியலில் சேர்க்க வேண்டும் என்ற கோரிக்கையை, புதிய தமிழகம் அரசியல் கட்சித் தலைவர் கிருஷ்ணசாமி, தமிழ்நாடு அரசிடம் முன் வைத்தார்.

குழுவின் அமைப்பும் செயல்பாடுகளும் 
இக்கோரிக்கையை பரிசீலிப்பது தொடர்பாக தமிழ்நாட்டு அரசின் இந்திய ஆட்சிப் பணி அலுவலரும், தமிழ்நாடு ஊரக வளர்ச்சி மற்றும் ஊராட்சித் துறையின் கூடுதல் செயலர், ஹன்ஸ்ராஜ் வர்மா தலைமையில் குழு அமைக்கப்பட்டுள்ளது. இக்குழுவில் ஆதி திராவிடர் மற்றும் பழங்குடியினர் நலத்துறையின் கூடுதல் தலைமைச் செயலாளர், சட்டத்துறை செயலாளர் ஆகியோர் உறுப்பினர்களாகவும், ஆதி திராவிடர் நல இயக்குநர் உறுப்பினர் & செயலராகவும் இடம் பெற்றுள்ளனர். இக்குழு சம்பந்தப்பட்ட இன மக்களிடம் ஆலோசனை நடத்தியும், பழங்கால வரலாறு குறித்த ஆவணங்களை ஆய்வு செய்தும், இந்தக் கோரிக்கைகளை ஏற்பது குறித்து தமிழக அரசுக்கு அறிக்கை அளிக்கும்.

பிணக்குகள் 
இந்த ஆறு பிரிவினர்களை ஒடுக்கப்பட்டோர் பட்டியலிருந்து நீக்கப்பட்டால்,  வருங்காலத்தில் இக்குல சமுதாயத்தினர் கல்வி, வேலைவாய்ப்புகளில் பின்தங்கிவிடுவர் என ஒரு பிரிவினர் கருதி, கிருஷ்ணசாமியின் கோரிக்கைக்கு எதிர்ப்பு தெரிவித்து வருகின்றனர்.

மேற்கோள்கள்

வெளி இணைப்புகள் 
 6 பட்டியலினத்தவரை தேவேந்திரகுல வேளாளர் என அழைக்கும் அரசின் முடிவு வரவேற்கத்தக்கது: ராமதாஸ்

தமிழ்நாடு அரசின் அமைப்புகள்
ரோஜாவைக் கிள்ளாதே

ரோஜாவை கிள்ளாதே (Rojavai Killathe) சுரேஸ் கிருஷ்ணா இயக்கத்தில் 1993 ஆம் ஆண்டு வெளிவந்த இந்தியத் தமிழ்த் திரைப்படமாகும். அர்ஜுன், குஷ்பூ, ராதாரவி, கவுண்டமணி, செந்தில், வடிவேலு (நடிகர்), சரத் பாபு, வெண்ணிற ஆடை மூர்த்தி மற்றும் பலர் நடித்துள்ளனர். கே. சுகுமார் தயாரிப்பில், தேவா இசை அமைப்பில் 3 டிசம்பர் 1993 ஆம் தேதி வெளியானது. பின்னர் 2006 ஆம் ஆண்டு, ஹிந்தி மொழியில் ஜல்லாட் என்ற பெயரில் டப்பிங் செய்யப்பட்டு வெளிவந்தது

நடிகர்கள் 
இத்திரைப்படத்தில் அர்ஜுன், குஷ்பூ, ராதா ரவி, கவுண்டமணி, செந்தில், வடிவேலு, சரத் பாபு, வெண்ணிறாடை மூர்த்தி, அருண்குமார், ஒரு விரல் கிருஷ்ணா ராவ், ரா. சங்கரன், ஷர்மிலி, சூர்யகலா, நரசிம்மன், நளினி காந்த், மாஸ்டர் ராபர்ட் போன்றோர் நடித்துள்ளனர்.

கதைச்சுருக்கம் 
பீட்டர் (பிரபாகரன்) என்ற கடத்தல்காரனிடம் அலெக்சாண்டர் (அர்ஜுன்) அடியாளாக பணி ஆற்றிவருகிறான். பீட்டரிடம் இருக்கும் அடியாட்களில், அலெக்சாண்டர் மிகவும் விசுவாசம் கொண்ட அடியாளாக இருக்கிறான். அய்யனார் என்பவருடன் பீட்டருக்கு அடிக்கடி மோதல் ஏற்படுகிறது. எப்படியாது அய்யனாரை வீழ்த்த வேண்டும் என்ற எண்ணம் பீட்டரிடம் ஆழமாக இருந்தது.

அய்யனாரிடம் அனு (குஷ்பூ) என்ற பெண் வேலை பார்த்து வந்தாள். அவளை மேடையில் ஆடச் செய்து மிகவும் தரக் குறைவாக நடத்தினான் பீட்டர். அதே நேரம், அனு தான் அய்யனாரின் பலவீனம் என்று கண்டறிந்த பீட்டர், அனுவை கொல்ல அலெக்சாண்டரை ஏவுகிறான். அனுவை கொல்ல மனம் இல்லாத அலெக்சாண்டர், அவளின் தோளில் சுடுகிறான். காயமடைந்த அனுவை, மருத்துவமனையிலும் சேர்கிறான். பின்னர், பீட்டரிடமிருந்தும் அய்யனாரிடமிருந்தும் அனுவை காப்பாற்ற முடிவு செய்கிறான் அலெக்சாண்டர். இறுதியில், அனுவை காப்பாற்றப்பட்டாளா என்பதே மீதிக் கதையாகும்.

ஒலித்தொகுப்பு 
வைரமுத்து எழுதிய பாடல் வரிகளுக்கு இசை அமைத்தார் தேவா. ஐந்து பாடல்கள் கொண்ட ஒலித்தொகுப்பு 1993 ஆம் ஆண்டு வெளியானது.
 அர்த்தமுள்ள பாட்டு
 மூடிக்கோ மூடிக்கோ
 நீ ஒரு பக்கம்
 ஒன்னாச்சி ரெண்டாச்சி
 யமுன நதிக் கரையில்

வரவேற்பு 
இயக்கமும் ஒளிப்பதிவும் நன்றாக அமைந்திருந்தது என்ற விமர்சனத்தைப் இப்படம் பெற்றது.

மேற்கோள்கள் 

1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
1993 திரைப்படங்கள்
தேவா இசையமைத்த திரைப்படங்கள்
செந்தில் நடித்த திரைப்படங்கள்
கவுண்டமணி நடித்த திரைப்படங்கள்
அர்ஜூன் நடித்த தமிழ்த் திரைப்படங்கள்
குஷ்பூ நடித்த திரைப்படங்கள்
ராதாரவி நடித்த திரைப்படங்கள்
வடிவேலு நடித்த திரைப்படங்கள்
சரத் பாபு நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
பெபியாலோ ஜியானாட்டி

பெபியோலா கியானோட்டி (Fabiola Gianotti, இத்தாலியன்;அக்டோபர் 29, 1960) ஒரு இத்தாலிய துகள் இயற்பியலாளரும், ஐரோப்பிய அணு ஆராய்ச்சி நிறுவனத்தின் தலைமை இயக்குநரும் ஆவார்.மேலும் இந்தப் பதவியில் அமர்ந்த  முதல் பெண் இவராவார்.  இந்த ஆணையம், 2016, ஜனவரி 1 ஆம் தேதி முதல் ஐந்தாண்டு காலத்திற்கு  இவருடைய தலைமையில் இயங்கும்.

ஆரம்ப வாழ்க்கை மற்றும் கல்வி 

இளம் வயதிலிருந்தே, ஜியோனி தன்னைச் சுற்றியுள்ள உலகின் மீதும் இயற்கையின் மீது ஆர்வம் காட்டினார்.  அவரது தந்தை, புகழ்பெற்ற புவியியலாளர் ஆவார். அதனால் அவர் இயற்கையைக் கற்க ஊக்குவித்தார்.  " இயற்கையின் மீதான எனது அன்பும் பேரார்வவும் எனது தந்தையிடமிருந்து விதைக்கப்பட்டது தான் " என்று அவர் அறிவியல் ஒரு நேர்க்காணலில் கூறியுய்ள்ளார்.

ஜியோனிட்டி. முதலில் அவர் இசை, மனிதநேயம்,  தத்துவம்  ஆகியவற்றின் மீது தனது கவனத்தைச் செலுத்தி ஆய்வு செய்தார். பின்னர் விஞ்ஞானி மேரி கியூரி பற்றிய ஒரு சுயசரிதைப் படித்த பிறகு, அறிவியல் ஆய்வின்மீது ஆர்வம் கொண்டார்.1989 இல் மிலன் பல்கலைக் கழகத்தில்  துகள் இயற்பியலில் முனைவர் பட்டம் பெற்றார்.

தொழில் மற்றும் ஆராய்ச்சி 
ஐரோப்பிய அணு ஆராய்ச்சி நிறுவனம் உள்ளிட்ட பல்வேறு பிந்தைய முதுகலை முனைவர் பதவிகளுக்குப் பின்னர், ஆகஸ்ட் 2013 இல்   அவர்  ஐரோப்பிய அணு ஆராய்ச்சி நிறுவனத்தின் இயற்பியல் துறையில் ஆய்வியல் வல்லுநராக ஆனார்., அணு ஆராய்ச்சிக்கான ஐரோப்பிய அமைப்பு, மற்றும் ஆகஸ்ட் 2013 இல் எடின்பர்க் பல்கலைக்கழகத்தின் கௌரவ பேராசிரியராகவும் இருந்தார்.  இவர் யுனைட்டெட் தேசிய அறிவியல் அகாடமியின்   வெளிநாட்டு இணை உறுப்பினராகவும்,  இத்தாலிய அறிவியல் அகாடமியின் உறுப்பினராகவும்  பிரஞ்சு அறிவியல் அகாடமியின் வெளிநாட்டு இணை உறுப்பினராகவும் உள்ளார்.

மேற்கோள்கள் 

வாழும் நபர்கள்
இத்தாலியப் பெண் அறிவியலாளர்கள்
இத்தாலிய இயற்பியலாளர்கள்
பெண் இயற்பியலாளர்கள்
1960 பிறப்புகள்
என்லில்

என்லில் (Enlil) பண்டைய சுமேரியாவின் நிப்பூர் போன்ற பண்டைய அண்மை கிழக்கு நகர மக்களால் வழிபட்ட காற்றின் கடவுள் ஆவார்.  என்லில் கடவுள் காற்று, பூமி மற்றும் சூறாவளிக்கு அதிபதி ஆவார். சுமேரியக் கடவுள்களில், என்லில் கடவுள் தலைமைக் கடவுளாக இருந்தவர்.  என்லில் கடவுளை அக்காதியர்கள், பாபிலோனியர்கள, அசிரியர்கள், ஹுரியத் மக்கள் வழிபட்டனர்.

என்லில் கடவுளின் முதன்மை வழிபாட்டுத் தலம் நிப்பூரில் இருந்தது. கிமு 24-வது நூற்றாண்டில் கடவுள்  என்லில், அனைத்து சுமேரியக் கடவுள்களுக்கு தலைமைக் கடவுளாக வணங்கப்பட்டார்.  என்லில் கடவுள், வானத்திலிருந்து பூமியை பிரித்தன் மூலம் உலகம் தனியாக இயங்கத் துவங்கியதாக சுமேரியர்கள் கருதினர்

கிமு 1230-இல் ஈலாம் நாட்டினர் மெசொப்பொத்தேமியாவைக் கைப்பற்றிய போது, என்லில் கடவுளின் வழிபாடும், முக்கியத்துவமும் பின்னுக்குத் தள்ளப்பட்டது.

பெயர்க் காரணம் 
பணடைய சுமேரிய மொழியில் என் (EN) என்பதற்கு கடவுள் என்றும், லில் (LÍL) என்பதற்கு காற்று எனப் பொருளாகும்.

இதனையும் காண்க 
 சுமேரிய கடவுள்கள்
 சுமேரியர்களின் மதம்
 பண்டைய அண்மை கிழக்கின் நகரங்கள்

மேற்கோள்கள்

ஆதார நூற்பட்டியல்

வெளி இணைப்புகள்

 Ancient Mesopotamian Gods and Goddesses: Enlil/Ellil (god)
 Gateway to Babylon: "Enlil and Ninlil", trans. Thorkild Jacobsen.
 Electronic Text Corpus of Sumerian Literature: "Enlil and Ninlil" (original Sumerian) and English translation
 Electronic Text Corpus of Sumerian Literature: Sumerian Flood myth (original Sumerian) and English translation

நடுவண் கிழக்குத் தெய்வங்கள்
மணிமேகலை (1959 திரைப்படம்)

மணிமேகலை (Manimekalai) வி. எஸ். ராகவன் இயக்கத்தில் 1959 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ஆர். மகாலிங்கம், பானுமதி மற்றும் பலர் நடித்துள்ளனர். வி. எஸ். நாராயணன் தயாரிப்பில், ஜி. ராமநாதன் இசை அமைப்பில், 9 ஏப்ரல் 1959 ஆம் தேதி வெளியானது.

நடிகர்கள் 
டி. ஆர். மகாலிங்கம், பி. பானுமதி, என். எஸ். கிருஷ்ணன், டி. ஏ. மதுரம், காகா ராதாகிருஷ்ணன், செருகளத்தூர் சாமா, தேவர், சி. எஸ். பாண்டியன், சந்தியா, டி. வி. குமுதினி

கதைச் சுருக்கம் 
கோவலன், மாதவி தம்பதியினரின் மகள் மணிமேகலை (பி. பானுமதி) ஆவாள். மணிமேகலை இசையையும் ஆட்டத்தையும் கற்றவள். கோவலனின் மறைவிற்கு பின்னர், ஆன்மிகம் நிறைந்த சூழ்நிலையில் மணிமேகலையை வளர்த்தாள் மாதவி.

மணிமேகலையின் அழகில் மயங்கி, அவள் வசம் காதல் கொள்கிறான் இளவரன் உதய குமரன் (தெ. இரா. மகாலிங்கம்). ஆனால், காவேரிப்பூம்பட்டினத்திலிருந்து, நாக நாட்டின் தெந்தீவான மணிபல்லவத்திற்கு கடல் தேவதையால் அழைத்துச் செல்லப்படுகிறாள் மணிமேகலை. அந்தத் தீவில், முன் பிறப்பைப் பற்றி அறிந்து கொள்ளும் தர்ம அமர்வின் மூலமாக, தன் முன் பிறப்பைப் பற்றி அறிகிறாள் மணிமேகலை. அவள் புத்தரால் ஆசீர்வதிக்கப்பட்டவள் என்றும், உதய குமரன் தான் தன் கடந்த பிறவியின் கணவன் என்றும் அவளுக்கு தெரியவருகிறது. மேலும், உருமாறும் கலையையும் கற்கிறாள் மணிமேகலை.

புத்த மதத்தின் கோட்பாடுகளை தீவதிலகையின் மூலமாக கற்கிறாள் மணிமேகலை. பின்னர், அங்கே இருக்கும் ஒரு குளத்திரலிருந்து ஒரு கிண்ணம் அவளுக்கு கிடைக்கிறது. அது தான் அமுதசுரபி - உலகத்தின் பசியை போக்கும் வல்லமைக் கொண்டது. பின்னர், கடல் தேவதையின் உதவியுடன், மீண்டும் காவேரிப்பூம்பட்டினத்திற்கு திரும்பும் மணிமேகலை, தனக்கு நடந்த சம்பவங்களை தன் தாய் மாதிவிக்கு விளக்குகிறாள்.

அமுதசுரபியின் வரலாற்றையும் மகிமையையும் தெரிந்துகொண்ட மணிமேகலை, ஏழைகளின் பசையைப் போக்க அமுதசுரபி கிண்ணத்தை பயப்படுத்துகிறாள். இளவரசன் உதய குமரன் தொடர்ந்து மணிமேகலையை அடைய முயற்சி செய்கிறான். பின்னர் என்னவானது என்பது தான் மீதிக் கதையாகும்.

ஒலிப்பதிவு 
ஜி. ராமநாதன் இப்படத்திற்கு இசை அமைத்திருந்தார். தஞ்சை. என். ராமையா தாஸ், அ. மருதகாசி, கம்பதாசன், கண்ணதாசன் ஆகியோர் இப்படத்தின் பாடலாசிரியர்கள் ஆவர்.

தயாரிப்பு 
ஐம்பெரும் காப்பியங்களில் ஒன்றான மணிமேகலை என்ற காப்பியத்தைத் தழுவி எடுக்கப்பட்ட படமாகும்.

மேற்கோள்கள்

வெளி-இணைப்புகள் 
 https://www.imdb.com/title/tt0256913/
 https://www.youtube.com/watch?v=wnVOIve0VcE

1959 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ஆர். மகாலிங்கம் நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பி. பானுமதி நடித்த திரைப்படங்கள்
நவீன்

நவீன் (Naveen) என்பவர் இந்திய திரை எழுத்தாளர், திரைப்பட இயக்குநர், தயாரிப்பாளர், நடிகர் ஆவார். இவர் தமிழ்த் திரைப்பட துறையில் இயங்கிவருகிறார். 2013 இல் விமர்சன ரீதியாக பாராட்டப்பட்ட மூடர் கூடம் திரைப்படத்தின் மூலம் இயக்குனராக இவர் அறிமுகமானார். இப்படத்தை இவரது தயாரிப்பு நிறுவனமான ஒயிட் ஷாடோஸ் புரொடக்சன்ஸ் நிறுவம் தயாரித்தது.

முன்வாழ்கை 
நவீன் ஈரோடு அருகே உள்ள கவுந்தப்பாடியில் பிறந்தவர். ஒரு பொறியாளராக தனது பணியைத் தொடங்கிய இவர், ஈ.ஐ.டி பாரி மற்றும் கிளாக்கோ ஸ்மித்க்லைன் நிறுவனத்தில் தில்லியில் பணிபுரிந்தார். திரைப்படத்தில் உள்ள ஆர்வத்தினால் இயக்குநர் சிம்புதேவனிடம் உதவி இயக்குநராகச் சேர்ந்து இம்சை அரசன் 23ம் புலிகேசி படத்தில் பணியாற்றினார். அந்த அனுபவத்தில்  இயக்குநர் பாண்டிராஜிடம் தேசிய விருதுபெற்ற படமான பசங்க படத்தில் பணியாற்றினார்.

தொழில் 
நவீன் தனது திரைப்பட வாழ்க்கையை எழுத்தாளர், இயக்குநர், தயாரிப்பாளராக தனது முதல் படமான மூடர் கூடம் மூலம் தொடங்கினார். இவர் தனது மூடர் கூடம் திரைக்கதையைப் பல தயாரிப்பாளர்களிடம் சொல்லி, நிறையப் பேர் ஏற்காத நிலையிலும் நிறைய மாற்றங்களைப் பரிந்துரைத்தனர். இதனால் தானே தயாரிக்க முடிவுசெய்து தனது ஒயிட் ஷாடோஸ் புரொடக்சன்ஸ் நிறுவனத்தால், படத்தைத் தயாரித்தார். இப்படமானது இயக்குநர் பண்டிராஜின் (பசங்க திரைப்பட புகழ்) நிறுவனத்தின் மூலமாக  விநியோகிக்கப்பட்டது. மூடர் கூடமானது விமர்சன ரீதியாக நல்ல பாராட்டைப் பெற்றது. இந்தப்படத்தில் இவரது திரைக்கதை, இயக்கம், உரையாடல் போன்றவற்றிற்காக பாராட்டப்பட்டார். 8 வது ஆண்டு விஜய் டிவி விருதுகளில் சிறந்த உரையாடலுக்கான விருதை இப்படத்துக்காக நவீன் வென்றார். நவீன் தற்போது கொளஞ்சி என்ற படத்தை தயாரித்துவருகிறார். கொளஞ்சி படமானது பல நடிகர்கள் நடிக்கும் படமாக உள்ளது. இப்படத்தில் சமுத்திரக்கனி மற்றும் சங்கவி ஆகியோர் நடிக்கின்றனர்.

திரைப்படங்கள்

விருதுகள் 

 8 வது ஆண்டு விஜய் டிவி விருதுகளில் சிறந்த உரையாடலுக்கான விருது
 2013 ஆண்டுக்கான சிறந்த சமூக நோக்கத்துக்கான திரைப்பட விருது – Neeya Naana Awards 2013 (Vijay TV)
 சிறந்த தயாரிப்பாளர் - BehindWoods Gold Awards 2013
 சிறந்த உரையாடல் -  Vikadan Awards 2013 
 அதிகாரப்பூர்வ தேர்வு - 11 வது சென்னை சர்வதேச திரைப்பட விழா

போட்டியில் 

 சிறந்த இயக்குநர் – 8வது தொலைக்காட்சி விருதுகள்
 சிறந்த திரைக்கதை – 8வது ஸ்டார் விஜய் விருதுகள்
 சிறந்த அறிமுக நடிகர் – 3வது சிக்மா விருதுகள்
 சிறந்த இயக்குநர்- டெலிவிசன் மிர்ச்சி 'பசங்க' விருதுகள்.
 சிறந்த அறிமுக இயக்குநர் - 2013 பிகைண்ட் உட்ஸ் கோல்ட் விருதுகள்

மேற்கோள்கள் 

தமிழ்த் திரைப்பட இயக்குநர்கள்
வாழும் நபர்கள்
ஈரோடு மாவட்ட நபர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
மனிதனின் மறுபக்கம்

மனிதனின் மறுபக்கம் (Manithanin Marupakkam) கே. ரங்கராஜ் இயக்கத்தில், 1986 ஆம் ஆண்டு வெளிவந்த இந்தியத் தமிழ்த் திரையப்படமாகும். சிவகுமார், ராதா, ஜெயஸ்ரீ, ஜெய் ஜெகதீஷ் மற்றும் பலர் நடித்துள்ளனர். ஜி. தியாகராஜன் மற்றும் ஜி. சரவணன் தயாரிப்பில், இளையராஜா இசை அமைப்பில், 25 ஜூலை 1986 ஆம் தேதி இப்படம் வெளிவந்தது.

நடிகர்கள் 
 சிவகுமார் 
 ராதா 
 ஜெயஸ்ரீ
 ஜெய் ஜெகதீஷ்
 ராஜ்ய லட்சுமி
 வி. கே. ராமசாமி
 வெண்ணிற ஆடை மூர்த்தி
 டெல்லி கணேஷ்
 ஏ. ஆர். எஸ்.
 சேது விநாயகம்.

கதைச்சுருக்கம் 
தினக்குரல் எனும் இதழில் நிருபராக சேருகிறாள் சுஜாதா (ஜெயஸ்ரீ). தன் தோழி மருத்துவர். சாரதாவுடன் தங்குகிறாள் சுஜாதா. சுஜாதாவின் சகோதரி கலா கொல்லப்படுகிறாள். ரவி வர்மா தன் மனைவி கலாவை (ராதா) கொன்ற குற்றத்திற்காக மரண தண்டனை அனுபவிக்கும் ஒரு கைதி ஆவான். அவனை சுஜாதா பேட்டி கண்டு, கட்டுரை வடிவில் தினக்குரல் இதழில் வெளியானது. அந்தக் கட்டுரை பெரிய அளவில் பிரபிலமாகி, அவளுக்கும் அவள் பணிபுரியும் தினக்குரலுக்கும் நற்பெயர் சம்பாதித்துத் தந்தது.

கடந்த காலத்தில், ரவி ஒரு விளம்பர நிறுவனத்தின் முதலாளி. தன்னுடன் பணிபுரியும் கலா என்ற பெண்ணை காதலித்து திருமணம் செய்கிறான். விளம்பரத்தின் பொழுது அரைகுறையாக துணி அணிய மறுத்த கலாவுடன் ரவிக்கு கருத்து வேறுபாடு ஏற்பட்டு கலாவின் கர்ப்பத்தை சந்தேகித்ததால், அவளை விவாகரத்து செய்ய முடிவுசெய்கிறான் ரவி. கலாவிற்கு சாதகமாக தீர்ப்பு வந்ததால் கோபம் கொண்ட ரவி, கலாவை கொன்றுவிடுகிறான். அதனால் அவனுக்கு தூக்கு தண்டனை வழங்கப்படுகிறது.

தண்டனைக்கு ஒரு நாள் முன்பு, சிறையிலிருந்து தப்பித்த ரவி, சுஜாதாவை சந்திக்க நேரிடுகிறது. தான் கலாவை கொல்லவில்லை என்றும், தனது நிறுவனத்தில் வேலை செய்யும் அர்ஜுன் தான் கொன்றான் என்றும், கொலை நடந்த இடத்தில் தான் இருந்ததால் குற்றம் சாற்றப்பட்டதாகவும் சுஜாதாவிடம் அனைத்து உண்மைகளையும் கூறுகிறான் ரவி வர்மா. அர்ஜுனை பழிவாங்கவே சிறையில் இருந்து தப்பித்தாக கூறும் ரவி, இறுதியில் அர்ஜுனை பழிவாங்கினானா என்பதே மீதிக் கதையாகும்.

ஒலித்தொகுப்பு 
இப்படத்தின் இசை அமைப்பாளர் இளையராஜா ஆவார். வைரமுத்து, புலமைப்பித்தன், நா. காமராசன் ஆகியோர் பாடல் ஆசிரியர்கள் ஆவர். 5 பாடல்களை கொண்ட இசைத்தொகுப்பு 1986 ஆம் ஆண்டு வெளியானது.

வெளி-இணைப்புகள் 

 https://www.imdb.com/title/tt0319812/
 https://www.youtube.com/watch?v=q-vwIBLj2ns

மேற்கோள்கள் 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவகுமார் நடித்த திரைப்படங்கள்
இளையராஜா இசையமைத்த திரைப்படங்கள்
வைரமுத்து இயற்றிய திரைப்பாடல்கள்
ராதா நடித்த திரைப்படங்கள்
வி. கே. ராமசாமி நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
டெல்லி கணேஷ் நடித்த திரைப்படங்கள்
குஸ்தி (2006 திரைப்படம்)

குஸ்தி (Kusthi) ராஜ் கபூர் இயக்கத்தில், 2006 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். பிரபு, கார்த்திக், வடிவேலு, புளோரா, விஜயகுமார், ராதாரவி மற்றும் பலர் நடித்துள்ளனர். எம். ஞானசுந்தரி தயாரிப்பில், டி. இமான் இசை அமைப்பில், 23 ஜூன் 2006 ஆம் தேதி இப்படம் வெளியானது. இப்படம் ஒரு சராசரி வெற்றிப் படமாக அமைந்தது.

நடிகர்கள் 
பிரபு, கார்த்திக், வடிவேலு, புளோரா, விஜயகுமார், ராதாரவி, ஒய். ஜி. மகேந்திரன், இளவரசு, ராஜ் கபூர், சித்ரா லக்ஷ்மணன், மனோபாலா, டி. பி. கஜேந்திரன், மதன் பாப், சிட்டி பாபு, பாலு ஆனந்த், லதா, சபிதா ஆனந்த், ஆர்த்தி, விஜயன், பெசன்ட் ரவி, தளபதி தினேஷ், கிரேன் மனோகர்.

கதைச்சுருக்கம் 
நாட்டாமையின் (ராதாரவி) மகளை திருமணம் செய்ய பயந்து, ஊரை விட்டு சென்னைக்கு ஓடும் ஜீவா (பிரபு), தன் நண்பன் வேலுவுடன் (வடிவேலு) இணைகிறான். அந்நிலையில், சில உள்ளூர் அடியாட்களிடமிருந்து ஒரு நபரை (மகாநதி ஷங்கர்) காப்பாற்றுகிறான் ஜீவா. அந்த காப்பாற்றப்பட்ட நபர், ரவுடி சிங்கத்திற்கு (கார்த்திக்) மிகவும் வேண்டப்பட்ட ஆள். பின்னர், சிங்கத்தை அபியும், ஜீவாவை திவ்யாவும் காதல் செய்கிறார்கள். சிங்கத்திற்கு மற்றொரு ரவுடிக்கும் (ராஜ் கபூர்) பணப் பிரச்சனை இருக்கிறது.

அதே சமயம், ஜீவாவை தேடி சென்னைக்கு ஆட்களுடன் வருகிறார் நாட்டாமை. மருத்துவமனையில், ஜீவாவை காணாமல்போன பேரன் என்று தவறாக அடையாளம் காணுகிறார் லட்சுமியின் (லதா) தந்தை (விஜயகுமார்). நாட்டாமையிடம் இருந்து தப்பிக்க, லதாவுடன் ஊட்டிக்குச் செல்கிறான் ஜீவா.

அபி மற்றும் திவ்யாவின் தாத்தா திவ்யா-ஜீவா அபி-சிங்கம் ஆகிய இரு ஜோடிகளுக்கும் திருமணம் செய்ய முடிவு செய்கிறார். ஆனால், அதை தடுத்து நிறுத்த ராஜ் கபூரும், நாட்டாமையும் வந்துவிடுகிறார்கள். அவர்களை சமாளித்து எவ்வாறு திருமணம் நடந்தது என்பதே மீதிக் கதையாகும்.

ஒலிப்பதிவு 
டி. இமான் இப்படத்தின் இசை அமைப்பாளர் ஆவார். பா. விஜய் , ஸ்நேஹன், பழனிபாரதி ஆகியோர் இப்படத்தின் பாடல் ஆசிரியர்கள் ஆவர்.

வரவேற்பு 
கதாபாத்திரங்கள் நீளமான வசனங்களை பேசியதாகவும், இசையும் இயக்கமும் பெரியதாக எடுபடவில்லை என்றும், முன்பாதி ஒரு மலையாள படம் போலவும், பின்பாதி ஒரு தெலுங்கு படம் போலவும் இருப்பதாகவும் விமர்சனம் செய்யப்பட்டது.

மேற்கோள்கள்

வெளி-இணைப்புகள் 
 https://www.filmibeat.com/tamil/movies/kusthi/cast-crew.html

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
பிரபு நடித்த திரைப்படங்கள்
கார்த்திக் நடித்த திரைப்படங்கள்
வடிவேலு நடித்த திரைப்படங்கள்
ராதாரவி நடித்த திரைப்படங்கள்
மனதை திருடிவிட்டாய்

மனதை திருடிவிட்டாய் (Manadhai Thirudivittai) அறிமுக இயக்குநர் ஆர். டி. நாராயணமூர்த்தி எழுதி இயக்கி, 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன் மற்றும் பலர் நடித்துள்ளனர். கே. ஆர். ஜி தயாரிப்பில், யுவன் சங்கர் ராஜா இசையில், 14 நவம்பர் 2001 தேதி வெளியானது. பாக்ஸ் ஆபீசில் ஒரு சராசரி வெற்றியை அடைந்து இப்படம்.

நடிகர்கள் 
பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன், ஷாந்தி வில்லியம்ஸ், ரஞ்சித், பாத்திமா பாபு, ராஜீவ், காக்கா ராதாகிருஷ்ணன், பாண்டு, பயில்வான் ரங்கநாதன், பி. சுஷீலா, சிவா.

கதைச்சுருக்கம் 
தேவாவும் ஸ்ருதியும் ஒரே கல்லூரியில் படித்து வரும் காதலர்கள். அவ்வாறாக ஒரு நாள், தேவா தன் நண்பன் அசோக் வீட்டில் இந்துவை சந்திக்க நேரிடுகிறது. தன் குழுவில் பாட வாய்ப்பளிக்கும் தேவாவை போலீசில் தன்னை கேலி செய்ததாக கூறி புகார் தருகிறாள் இந்து. அதனால் கோபம் கொண்ட ஸ்ருதி, இந்துவை திட்டி கோபித்துக்கொள்கிறாள். சமாதானம் செய்ய வந்த அசோக், இந்துவின் கடந்த காலம் பற்றி விளக்குகிறான்.

இந்துவை ஊக்குவிக்கும் விதமாக அவளுக்கு மிகவும் பிடித்த பாடகி பி. சுஷீலாவை அறிமுக படுத்துகிறான் தேவா. அப்பொழுதிலிருந்து, தேவாவிற்கும், இந்துவுக்கும் நல்லிணக்கம் ஏற்படுகிறது.

தேவா-ஸ்ருதி திருமண விழாவில், கடந்த காலத்தில் இந்துவை பாலியல் வன்கொடுமை செய்தது தேவா என்று தெரிய வருகிறது. அதனால், திருமணம் தடைபடுகிறது. பின்னர், அந்த பிரச்சனையிலிருந்து சமாளித்து தேவா யாரை திருமணம் செய்தான் என்பது தான் மீதிக்கு கதையாகும்.

ஒலிப்பதிவு 
யுவன் ஷங்கர் ராஜா இப்படத்தின் இசை அமைப்பாளர் ஆவார். பா. விஜய் மற்றும் கலை குமார் பாடல் ஆசிரியர்கள் ஆவர். "மஞ்சக்காட்டு மைனா" என்ற பாடல் மிகவும் பிரபலமான பாடலாகும்.

வரவேற்பு 
இந்தத் திரைப்படம் கலந்த விமர்சனங்களைப் பெற்றது.

மேற்கோள்கள்

வெளி-இணைப்புகள் 
 http://www.cinesouth.com/cgi-bin/filmography/allCast.cgi?id=2481 
 https://www.imdb.com/title/tt2998102/

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
பா. விஜய் இயற்றிய திரைப்பாடல்கள்
யுவன் சங்கர் ராஜா இசையமைத்துள்ள திரைப்படங்கள்
பிரபுதேவா நடித்த திரைப்படங்கள்
விவேக் நடித்த திரைப்படங்கள்
வடிவேலு நடித்த திரைப்படங்கள்